சிறப்பு சேவைகள் மற்றும் கட்டுரைகள்
ஐஐடி மெட்ராஸ்உயர்சிறப்பு மையம் போர் வாகனத் தொழில்நுட்பம் போன்றமேம்பட்ட பாதுகாப்புத் தொழில்நுட்பங்களில் டிஆர்டிஓ-வுடன் இணைந்து செயல்படுகிறது
சென்னையில் உள்ள இந்திய தொழில்நுட்பக் கழகம்  பாதுகாப்பு ஆராய்ச்சி மற்றும் மேம்பாட்டு நிறுவனத்துடன் இணைந்து நாட்டின் தற்காப்பு மற்றும் பாதுகாப்புத் தேவைகளுக்கு மேம்பட்ட தொழில்நுட்பங்களை உருவாக்குவதற்காக அர்ப்பணிக்கப்பட்ட ஆராய்ச்சி மையத்தை இயக்கி வருகிறது.
ஆரம்பத்தில் டிஆர்டிஓ-வால் தொடங்கப்பட்ட இந்நிறுவனம், தற்போது ஐஐடி மெட்ராஸ்-ஆல் கையகப்படுத்தப்பட்டுஇடைநிலை ஆராய்ச்சிக் குழுவினரைக் கொண்ட'உயர் சிறப்பு மையமாக' மாற்றப்பட்டு உள்ளது. பல்வேறு துறைகளைச் சேர்ந்த ஆசிரியர்கள் மற்றும் ஆராய்ச்சியாளர்கள் மனிதகுலத்திற்குப் பயனளிக்கும் ஆராய்ச்சியை மேற்கொண்டு வருகின்றனர்.
டிஆர்டிஓ தொழில் கல்வி- ராமானுஜன் உயர்சிறப்பு மையம்  என்று அழைக்கப்படும் இந்த மையம், பாதுகாப்புக்கான மேம்பட்ட தொழில்நுட்பங்களில் இலக்கை நோக்கிய ஆராய்ச்சியை மேற்கொள்வதுடன் அதிநவீனத் தொழில்நுட்பங்களைக் கண்டறியக் கூடிய உலகத்தரம் வாய்ந்த ஆராய்ச்சி மையத்தை உருவாக்கும் நோக்கத்துடன் நிறுவப்பட்டு உள்ளது. அத்துடன், பாதுகாப்புத் துறையில் 'ஆத்மநிர்பர் பாரத்' திட்டத்தில் மிகப் பெரிய பங்களிப்பையும் இந்த மையம் வழங்கும்.
டிஆர்டிஓ தொழில் கல்வி- ராமானுஜன் உயர்சிறப்பு மையத்தின் மூலம் எதிர்பார்க்கப்படும் அம்சங்கள் குறித்து விரிவாக எடுத்துரைத்த ஐஐடி மெட்ராஸ் இயக்குநர் பேராசிரியர் வி.காமகோடி,"கல்வித்துறை, தொழில்துறை, டிஆர்டிஓ ஆகியவற்றை ஒருங்கிணைத்து, நாட்டின் முக்கிய தேவைகளுக்காக ஆத்மநிர்பர் தொழில்நுட்பங்களை மேம்படுத்தும் பணியில் இது ஒரு மைல்கல்லாக விளங்குகிறது. எல்லாவற்றுக்கும் மேலாக, தேசத்தைக் கட்டியெழுப்பும் பணியில் ஸ்டார்ட்அப் நிறுவனங்கள், சிறுகுறு மற்றும் நடுத்தர நிறுவனங்கள் போன்றவையும் பங்கேற்கும் வாய்ப்பு முதன்முறையாக அளிக்கப்பட்டு உள்ளது" எனக் குறிப்பிட்டார்.
இந்திய அரசின் பாதுகாப்பு அமைச்சகத்தின் 'நீண்டகால இலக்கை நோக்கிய ஆராய்ச்சிக் கொள்கை'யின் அடிப்படையில் நிறுவப்பட்டு உள்ள இந்த மையம், பின்வரும் ஆராய்ச்சிப் பணிகளில் பல்துறை சார்ந்த இலக்கு நோக்கிய அடிப்படை மற்றும் பயன்பாட்டு ஆராய்ச்சியை மேற்கொள்ளும்.
- மின்னணு மற்றும் கணினி அமைப்புகள் 
- கடற்படை சாதனங்கள் மற்றும் கடற்படைத் தொழில்நுட்பங்கள் 
- மேம்பட்ட போர் வாகனத் தொழில்நுட்பங்கள் 
- உயர்சக்தி சிடபிள்யூ லேசர்கள் 
- அடுத்த தலைமுறை தகவல்தொடர்பு மற்றும் நெட்வொர்க்கிங் தொழில்நுட்பங்கள் 
இம்மையத்தின் விரிவான இலக்குகள் குறித்து எடுத்துரைத்த ஐஐடி மெட்ராஸ் டீன்  பேராசிரியர் மனு சந்தானம் கூறும்போது,"எதிர்கால டிஆர்டிஓ திட்டங்களுக்கு உதவும் வகையில் டிஆர்டிஓ-வுடன் அடையாளம் காணப்பட்ட ஆராய்ச்சிப் பணிகளில் ஐஐடி மெட்ராஸ் முக்கிய பங்களிப்பை வழங்கும். திறன் மேம்பாட்டிற்கும், டிஆர்டிஓ உள்ளிட்ட அதிமுக்கிய தொழில்நுட்பம் தேவைப்படும் இடங்களில் பயிற்சி பெற்ற மனிதவளத்தை உருவாக்கவும் உதவும்" என்றார்.
பேராசிரியர் மனு சந்தானம் மேலும் கூறுகையில்,"டிஆர்டிஓ-வுடன் அடையாளம் காணப்பட்ட பகுதிகளில் மேம்பட்ட தொழில்நுட்ப ஆராய்ச்சியை எளிதாக்கவும், சாதனைகளை நிகழ்த்தவும் ஐஐடி மெட்ராஸ் மற்றும் நாட்டின் பிற கல்வி நிறுவனங்களின் கல்வி ஆராய்ச்சியாளர்கள் மற்றும் ஆசிரியர்களுக்கு இந்த மையம் ஒத்துழைப்பை வழங்கும். பாதுகாப்பு மற்றும் பாதுகாப்புக்கான மேம்பட்ட தொழில்நுட்பங்களில் இலக்கை நோக்கிய ஆராய்ச்சியை மேற்கொள்வதில் டிஆர்டிஓ தொழில் கல்வி- ராமானுஜன் உயர்சிறப்பு மையம் சிறந்து விளங்குவதுடன், ஆராய்ச்சி மற்றும் மேம்பாட்டுத் துறையில் உலகிலேயே முதன்மையான இடத்தை எட்டப் பாடுபடும்" என்றார்.
டிஆர்டிஓ தொழில் கல்வி- ராமானுஜன் உயர்சிறப்பு மையத்தின் இயக்குநராக டாக்டர் ஓ.ஆர். நந்தகோபன் சமீபத்தில் நியமிக்கப்பட்டார். கடற்படைத் தொழில்நுட்பம், கடற்படை இயற்பியல் மற்றும் கடல்சார் ஆய்வகம், கடற்படை அறிவியல், டிஆர்டிஓ-வின் தொழில்நுட்ப ஆய்வகம் ஆகியவற்றில் இவர் 35 ஆண்டுகால அனுபவம் உடையவர். விசாகப்பட்டினத்தில் உள்ள என்எஸ்டிஎல் நிறுவனத்தின் இயக்குநராகவும் 5 ஆண்டுகள் பணியாற்றி உள்ளார்.
இந்த ஆராய்ச்சி மையத்தின் மூலம் எதிர்பார்க்கப்படும் அம்சங்கள் குறித்து விளக்கம் அளித்த டிஆர்டிஓ தொழில் கல்வி- ராமானுஜன் உயர்சிறப்பு மையத்தின் இயக்குநர்  டாக்டர் ஓ.ஆர். நந்தகோபன் கூறும்போது, "கல்வி, தொழில்துறை ஆகியவற்றின் மூலம் பாதுகாப்புக்கான எதிர்காலத் தொழில் நுட்பங்கள் மற்றும் அமைப்புகளை மேம்படுத்த டிஆர்டிஓ மிகுந்த முன்னுரிமை அளித்து வருகிறது. தேவைப்படும் ஆசிரிய உறுப்பினர்கள், தொழில்துறை பங்குதாரர்கள் தொடர்பான விவரங்களைக் கண்டறிவதுடன், நமது ஆயுதப் படையினருக்குத் தேவையான அதிநவீனத் தொழில்நுட்பங்களை மேம்படுத்தும் பணியை இந்த மையம் மேற்கொள்ளும்" எனக் குறிப்பிட்டார்.
இலக்கை நோக்கிய அடிப்படை மற்றும் பயன்பாட்டு ஆராய்ச்சியை மேற்கொள்ள ஏதுவாக ஐஐடி மெட்ராஸ்-ல் உள்ள பேராசிரியர்கள், ஆராய்ச்சியாளர்கள் ஆகியோரின் அறிவுத் தளத்தைப் பயன்படுத்தவும், நாட்டின் பிற கல்வி நிறுவனங்கள், தொழில்நுட்ப மையங்கள் ஆகியவற்றை ஈடுபடுத்தவும் தேவையான ஏற்பாடுகளை டிஆர்டிஓ தொழில் கல்வி- ராமானுஜன் உயர்சிறப்பு மையம் மேற்கொள்ளும். அறிவியல் ஆய்வுகள், மேம்பட்ட தொழில்நுட்பங்களில் முன்னேற்றம் காணும் வகையில் ஆராய்ச்சி மற்றும் தொழில்நுட்ப நிபுணத்துவம் வாய்ந்த டிஆர்டிஓ விஞ்ஞானிகள் கல்வி ஆசிரியர்கள்/ ஆராய்ச்சியாளர்கள் ஆகியோருடன் இணைந்து செயல்படுவார்கள்.